***Kreativni konkurs za najbolji slogan i poster***

*koji organizuje JICA-in* Projekat za Unapređenje Nacionalnog programa za rano otkrivanje raka dojke *u saradnji sa Ministarstvom zdravlja Republike Srbije i Institutom za javno zdravlje „Dr. Milan Jovanović-Batut“*

U susret oktobru kao međunarodnom mesecu borbe protiv raka, u petak 31. avgusta 2018. je zvanično otvoren Konkurs za kreativno rešenje za najbolji slogan i poster s idejom da podigne svest javnosti o ranom otkrivanju raka dojke.

Svi stanovnici Republike Srbije bez obzira na zanimanje mogu da pošalju svoja rešenja za slogan i/ili poster koji će na najbolji način obeležiti oktobar kao međunarodni mesec borbe protiv raka. Predlaganjem svojih rešenja građani aktivno učestvuju u kampanji koju sprovode JICA-in tim, Ministarstvo zdravlja i Institut „Batut“.

Na ovaj konkurs mogu da se prijave svi naši građani, a podeljen je u dve kategorije shodno životnom dobu: jednu kategoriju čine *osnovci VIII razreda, srednjoškolci i studenti*, dok drugu čine *građani stariji od 18 godina*.

Svoje predloge građani mogu da pošalju u PDF formatu sa naznačenim imenom i prezimenom, godinom rođenja i brojem telefona do 20.10.2018.

Rešenja za najbolji poster možete da pošaljete na:

konkurs.poster@gmail.com

dok rešenja za slogan očekujemo na:

slogan.konkurs@gmail.com

Stručni žiri će odabrati najbolje radove do 31. oktobra 2018. a imena pobednika će biti saopštena na Facebook stranici Pink Ribbon Serbia, na kojoj se nalaze sve informacije:

<https://www.facebook.com/pinkribbonserbia>